Markus 15:33-41 Kruis en genade.
Jy is hier: Tuis So aanbid ons Preke Goeie Vrydag (Kruisiging van Jesus Christus) Markus 15:33-41 Kruis en genade.
| | Trefslae: 2855
Kruis en genade
Terwyl ons daar in Jerusalem gestasioneer was, het ons gehoor van 'n nuwe groepering wat ontstaan het. Hierdie mense was die volgelinge van Jesus. Hulle was 'n baie vreedsame groep, glad nie gewelddadig soos byvoorbeeld die Esseners of Makkabe?rs nie. Hulle leier, Jesus, het mense gesond gemaak, verkondig dat die koninkryk gekom het, en het selfs mense uit die dood opgewek. Hy het van vrede, liefde, omgee en vergifnis gepraat. Daar is selfs vertel dat Hy op 'n keer met net 'n paar brode en vissies 'n skare van 'n hele paar duisend mense laat eet het! Hulle was rustige mense wat nie moeilikheid gemaak het nie, maar om een of ander rede kon die Joodse godsdienstige leiers hierdie Jesus glad nie verdra nie.
Saam met die priesterhoofde, is ons toe na middernag na 'n tuin buite die stad, 'n tuin met die naam Getsemané. Daar het een van Jesus se eie volgelinge vir ons gewys presies wie dit is wat ons moet arresteer, deur Jesus op sy wang te soen. In die geharwar van die arres en bakleiery met Jesus volgelinge, het ek gesien dat daar werklik iets besonders aan dié Jesus was. Hy het kalm gestaan en wag dat ons Hom moet arresteer. Hy het Hom nie verset nie, so al of Hy geweet het wat gaan gebeur en wou gehad het dat dit moes gebeur.
Toe ons amper nie meer die skare kon beheer nie, het Pilatus vir die Jode voor 'n keuse gestel. Dit was die gebruik om tydens die Joodse paasfees een Joodse gevange vry te laat. Pilatus het gesê dat hulle moet kies: Of hy laat vir Barabbas, 'n veroordeelde moordenaar vry, of hy laat vir Jesus vry. En Die skare het geskreeu dat Barabbas vrygelaat moet word en dat Jesus gekruisig moet word.
Pilatus het toe maar gehoor gegee aan die skare se geskree aan my en my manskappe die opdrag gegee om toe te sien dat Jesus gekruisig word. Die skare se geskreeu het 'n slegte uitwerking op my manne gehad. Hulle is meegesleur deur die woede van die skare en hulle het ook vir Jesus gespot. Hulle het Hom geslaan met swepe, hulle het op Hom gespoeg en Hom verder verneder deur Hom soos 'n kamma koning te behandel. Hulle het vir Hom 'n pers mantel aangetrek soos 'n koning sou dra, hulle het 'n kroon van dorings op sy kop gesit, hulle het vir Hom 'n stok in plaas van 'n koninklike staf in die hand gestop. Ek het hulle maar laat begaan.
Dié Jesus 'n paar goed gesê terwyl Hy daar aan die kruis hang. Die laaste ding wat Hy gesê het, onthou ek baie goed. Hy het gesê : 'Dit is volbring' en toe het sy kop vooroor gesak en Hy het sy laaste asem uitgeblaas. Ek onthou dit, want dis so al of dié Jesus wou sterf. Hy is dood na net 'n paar ure op die kruis – dit het meestal 'n paar dae gevat voor iemand wat aan 'n kruis hang, doodgaan het.
Here, U sal hom erken aan sy oë
Ons wat glo, broers en susters, weet wat God se genade is. Hy het dit aan ons duidelik gemaak daardie dag op Golgota. So duidelik, dat selfs die Romeinse offisier dit kon sien, daardeur aangeraak is. Genade wat so geweldig is, dat dit 'n mens gryp, en ja maar net kan staan en sê: Waarlik, Hy is die Seun van God!